খায়রুজ্জামান লিটন বলেন, ‘দুটি জিনিস আপনাদের কাছ থেকে আমি চেয়ে নেবো। একটি হলো– জাতির জনক বঙ্গবন্ধু শেখ মুজিবুর রহমানের জন্যই বাংলাদেশের সৃষ্টি হয়েছে। তাই তাকে গ্রহণের ব্যাপারে আশা করি, কারও মধ্যে কোনও দ্বিধা থাকবে না। আর একটি হলো– উন্নয়নের প্রশ্নে নগর ভবনে কোনও দলবাজি করতে দেওয়া হবে না। এটি আমি এর আগেও বলেছি, এখনও বলছি। বিএনপি সমর্থক কাউন্সিলর বলে তাকে প্রজেক্ট দেওয়া হবে না, এটি হতে দেওয়া হবে না। বিএনপির কাউন্সিলরাও প্রজেক্ট পাবেন। যার যে ওয়ার্ডে যে উন্নয়ন করা প্রয়োজন, তা করা হবে। উন্নয়নের স্বার্থে এখানে দলমত বিচার করা হবে না।’